Kulow (SN). Direktni zwičnjerjo, producenća a předźěłarjo regionalnych wudźěłkow, kotřiž su pjatk hewak na druhich wikach zastupjeni, wobohaćeja nimo znatych poskićerjow zajutřišim nalětnje wiki na Kulowskim torhošću. Nimo toho předstaja tam wot 9 do 15 hodź. regionalne speciality nalěća a jutrowneho časa. Premjerna wosebitosć budźe stejnišćo Drježdźanskeje techniskeje uniwersity, kotraž dźěła hromadźe z Křesćansko-socialnym kubłanskim skutkom na projekće „Žiwidła su drohotne“. Wopytowarjo wikow móža so na tesće sensoriki wobdźělić a při tym jedyn z dźesać dobropisow za „nóc tysac swěčkow“ 22. julija w klóštrje Marijinej hwězdźe w Pančicach-Kukowje dobyć.
szl_Latn